**ՀՀ ԱՐՄԱՎԻՐԻ ՄԱՐԶԻ 2018 ԹՎԱԿԱՆԻ ՍՈՑԻԱԼ-ՏՆՏԵՍԱԿԱՆ ՎԻՃԱԿԻ ՎԵՐԼՈՒԾՈՒԹՅՈՒՆ**

Արմավիրի մարզի տարածքը 1242 քառ.կմ է, որը կազմում է ՀՀ տարածքի 4.2%-ը:

Մարզի մշտական բնակչության թվաքանակը 2018թ. հունվարի 1-ի դրությամբ կազմել է 264,600 մարդ որը հանրապետության ողջ բնակչության 8.9%-ն է, որից 83,200-ը քաղաքաբնակներ են (31.4%), 181,400-ը՝ գյուղաբնակներ (68.6%):

Ամենախիտ բնակեցված մարզն է, բնակչության խտությունը մեկ քառակուսի կիլոմետրի վրա կազմում է 213 մարդ:

2018թ. Արմավիրի մարզի տնտեսության հիմնական հատվածների տեսակարար կշիռները Հայաստանի Հանրապետության համապատասխան ճյուղերի ընդհանուր ծավալում կազմել են.

* **արդյունաբերություն՝ 3.4%**
* **գյուղատնտեսություն՝ 19.8%**
* **շինարարություն՝ 8.5%**
* **մանրածախ առևտուր՝ 3.5%**
* **ծառայություններ՝ 1.6%:**

Արմավիրի մարզում համախառն **արդյունաբերական** արտադրանքի ծավալը 2018թ. կազմել է 59.3 մլրդ դրամ (որը կազմում է հանրապետության ցուցանիշի 3.4%-ը): 2017թ. կազմել է 57.7 մլրդ դրամ, աճը 2017թ. համեմատ կազմել է 1.6 մլրդ. դրամ կամ 2.8%: 2018թ. արդյունաբերական արտադրանքի ինդեքսը կազմել է 104.1%:

Մարզի տնտեսությունում գերակշռողը **գյուղատնտեսության** ոլորտն է: Գյուղատնտեսական համախառն արտադրանքը 2018թ. կազմել է 176.3 մլրդ. դրամ (որը կազմել է հանրապետության ցուցանիշի 19.8%-ը, մարզերի ցանկում առաջատարն է), 2017թ. կազմել է 182.3 մլրդ. դրամ, 2017թ. համեմատ նվազումը կազմել է 6.0 մլրդ. դրամ կամ 3.3%:

Մարզում **շինարարության** ծավալը 2018թ. կազմել 35.99 մլրդ դրամ (որը կազմել է հանրապետության ցուցանիշի 8.5%-ը), 2017թ. կազմել է 25.33 մլրդ.դրամ, աճը 2017թ. համեմատ կազմել է 10.66 մլրդ. դրամ կամ 42.1%:

Մարզում **մանրածախ** **առևտրի շրջանառությունը** 2018թ. կազմել է 49.9 մլրդ. դրամ, (որը կազմել է հանրապետության ցուցանիշի 3.5%-ը), 2017թ. կազմել է 41.5 մլրդ. դրամ, աճը 2017թ. համեմատ կազմել է 8.4 մլրդ. դրամ կամ 20.2%:

Մարզում 2018թ. մանրածախ առևտրի օբյեկտների քանակը 492 է, որից խանութներ՝ 273, սպառողական ապրանքների շուկաներ՝ 3, գյուղատնտեսական արտադրանքի շուկաներ՝ 2, կրպակներ՝ 129, առևտրի այլ օբյեկտներ՝ 85:

Մարզում մատուցած **ծառայությունների** ծավալը 2018թ. կազմել է 27.6 մլրդ. դրամ (որը կազմել է հանրապետության ցուցանիշի 1.6%-ը, մեկ շնչին ընկնող ծառայությունների ծավալը հանրապետության միջինի նկատմամբ կազմում է՝ 17.6%): 2017թ. կազմել է 22.1 մլրդ. դրամ, աճը 2017թ. համեմատ կազմել է 5.5 մլրդ. դրամ կամ 24.9%:

ՀՀ Արմավիրի մարզում 2018թ-ին տնտեսական ակտիվության մակարդակը (աշխատուժի մասնակցության մակարդակը) կազմել է 71.7%, որը հանրապետական ցուցանիշից բարձր է 14.8%-ով։ Տարբերություններ կան տղամարդկանց (82.8%) և կանանց (62.1%), ինչպես նաև քաղաքային (60.3%) և գյուղական (76.5%) տարածքների միջև:

ՀՀ Արմավիրի մարզում 2018թ-ին զբաղվածության մակարդակը կազմել է 60.8%, գործազրկության մակարդակը` 15.2%:

Մարզում զբաղվածների թվաքանակը 2018թ. կազմել է 113000 մարդ, որից գյուղատնտեսական ոլորտի զբաղվածներ՝ 67500 մարդ, ոչ գյուղատնտեսական՝ 45600 մարդ: Մարզում զբաղվածների մեջ 69.1%-ը ոչ ֆորմալ զբաղված է:

ՀՀ Արմավիրի մարզում 2018թ. աշխատանք փնտրողների թիվը կազմել է 7572 մարդ, աշխատանքով ապահովվածներ՝ 800 մարդ:

Արմավիրի մարզում միջին ամսական անվանական աշխատավարձը 2018թ. կազմել է 128,292 դրամ, որը 2017թ. համեմատ աճել է 3%-ով: Պետական հատվածում միջին ամսական անվանական աշխատավարձը կազմել է 139,925 դրամ, ոչ պետական հատվածում՝ 114,578 դրամ:

Արմավիրի մարզում 2018թ. արտահանումը կազմել է 325.2 մլն ԱՄՆ դոլար (որը կազմել է հանրապետության ցուցանիշի 13.6%-ը), իսկ ներմուծումը կազմել է 272.1 մլն ԱՄՆ դոլար (որը կազմել է հանրապետության ցուցանիշի 5.7%-ը):